● ୨୮ ଜାନୁଆରୀ ୨୦୧୪ (ସକାଳ ୧୦ - ଅପରାହ୍ଣ ୪ ଘଟିକା): କଳିଙ୍ଗ ଇନଷ୍ଟିଚ୍ୟୁଟ ଅଫ ସୋସିଆଲ ସାଇନ୍ସେସ, ଭୁବନେଶ୍ୱର (ଫେସବୁକରେ ନାମ ଲେଖାନ୍ତୁ)
● ୨୯ ଜାନୁଆରୀ ୨୦୧୪ (ସକାଳ ୧୦ -ଅପରାହ୍ଣ ୪ ଘଟିକା): ଭାରତୀୟ ଜନସଂଚାର ସଂସ୍ଥାନ, ଢେଙ୍କାନାଳ (ଫେସବୁକରେ ନାମ ଲେଖାନ୍ତୁ)
* ପଦ୍ମଶ୍ରୀ ଦେବୀପ୍ରସନ୍ନ ପଟ୍ଟନାୟକ (ସେଣ୍ଟ୍ରାଲ ଇନଷ୍ଟିଚ୍ୟୁଟ ଅଫ ଇଣ୍ଡିଆନ ଲାଙ୍ଗୁଏଜେସ (CIIL), ମହୀଶୂରର ପ୍ରତିଷ୍ଠାତା ଓ ଓଡ଼ିଆ ଭାଷାବିଦ)
୨୦୦୨ରେ ଆରମ୍ଭ ହୋଇଥିବା ଓଡ଼ିଆ ଉଇକିପିଡ଼ିଆରେ ଜାନୁଆରୀ ୨୯ ତାରିଖରେ ପ୍ରଥମ ସମ୍ପାଦନା ହୋଇଥିଲା । ପ୍ରତିବର୍ଷ ଏହି ଦିନ ଓଡ଼ିଆ ଉଇକିପିଡ଼ିଆରେ ସମ୍ପାଦନା କରୁଥିବା ଉଇକିଆଳିମାନେ ଏହାର ଜନ୍ମତିଥି ପାଳନ କରିଥାନ୍ତି । ଏହି ବର୍ଷ ଦୁଇ ଦିନ ଧରି ଏହି ଉତ୍ସବ ପାଳନ କରାଯାଉଛି ।
ଏହି ବିଭାଗଟିକୁ [ସମ୍ପାଦନା] କରି ତଳେ # ଚିହ୍ନଟିଏ ଦିଅନ୍ତୁ, ଆପଣଙ୍କ ଏଡିଟ ଟୁଲବାରରେ ଥିବା କଲମ ପରି ଦିଶୁଥିବା ଆଇକନରେ କ୍ଲିକ କରି "ସାଇତିବେ [Save]"ରେ କ୍ଲିକ କରିଦେଲେ ଆପଣଙ୍କ ନାମ ଆପେଆପେ ଯୋଡ଼ିଯିବ ।
ଓଡ଼ିଆ ଉଇକିପିଡ଼ିଆ ଏକ ମୁକ୍ତ ଜ୍ଞାନକୋଷ ଯାହା ସମସ୍ତ ଭାରତୀୟ ଭାଷାମାନଙ୍କ ମଧ୍ୟରେ ପ୍ରଥମେ ଆରମ୍ଭ ହୋଇଥିବା ଉଇକିପିଡ଼ିଆ ମାନଙ୍କ ମଧ୍ୟରେ ଅନ୍ୟତମ । ଜାନୁଆରୀ ୨୮ ଓ ୨୯ ତାରିଖରେ ଏହାର ଦଶମ ବାର୍ଷିକୀ ପାଳନ କରାଯାଇଛି । ୨୦୦୪ରେ ପ୍ରଥମ କରି ଆରମ୍ଭ କରାଯାଇଥିବା ଏହି ଅନଲାଇନ ଜ୍ଞାନକୋଷର ପ୍ରଥମ ସମ୍ପାଦନା ୨୦୦୪ ମସିହା ଜାନୁଆରୀ ୨୯ରେ ଆରମ୍ଭ ହୋଇଥିଲା । ଆଶ୍ଚର୍ଯ୍ୟର କଥା ଏହିକି ଯେ ଯେଉଁମାନେ ଉଇକିପିଡ଼ିଆ ନିୟମିତଭାବେ ବ୍ୟବହାର କରନ୍ତି ସେମାନଙ୍କ ମଧ୍ୟରୁ ୫୦ ପ୍ରତିଶତ ବ୍ୟବାହରକାରୀ ଜାଣିନଥାନ୍ତି ଯେ ପ୍ରକୃତରେ ଏହାକୁ କିଏ ଲେଖନ୍ତି ବା ସମ୍ପାଦନା କରନ୍ତି । ଉଇକିପିଡ଼ିଆ ୨୯୦ ରୁ ଅଧିକ ଭାଷାରେ ଏବଂ ୨୦ ରୁ ଅଧିକ ଭାରତୀୟ ଭାଷାରେ ଉଇକିପିଡ଼ିଆ ଉପଲବ୍ଧ । ଏହା ଏକ ମୁକ୍ତ ଜ୍ଞାନକୋଷ ଯାହାକୁ କେହି ବି ସମ୍ପାଦନା କରିପାରିବେ କିମ୍ବା ନୂଆ ତଥ୍ୟ ଯୋଡ଼ିପାରିବେ ।
ଦୀର୍ଘ ୮ ବର୍ଷ ଧରି ପ୍ରକଳ୍ପଟି ନିଷ୍କ୍ରିୟ ହୋଇପଡ଼ି ରହିଥିଲା ବେଳେ ୨୦୧୧ ମସିହା ଫେବ୍ରୁଆରି ବେଳକୁ ବେଙ୍ଗୁଲୁରୁରେ ରହୁଥିବା କିଛି ଉତ୍ସାହିତ ଓଡ଼ିଆ ଏହାର ପୁନରାରମ୍ଭ କରିଥିଲେ । ସେହି ବର୍ଷ ଅପ୍ରେଲ ମାସରେ ପ୍ରଥମ କରି ଗୋଟେ କର୍ମଶାଳା ଭୁବନେଶ୍ବରରେ କରାଯାଇଥିଲା । ସେହିଦିନଠାରୁ ଅନେକ ସ୍ବେଚ୍ଛାସେବୀ ସମ୍ପାଦକମାନଙ୍କୁ ନେଇ ଓଡ଼ିଆ ଉଇକିପିଡ଼ିଆ ୫୫୦ ଲେଖାରୁ ଆଜି ୫୧୫୧ରୁ ଅଧିକ ଲେଖାରେ ପହଞ୍ଚିଛି । ଏପରିକି ୨୦୧୧ରେ ଉଇକିପିଡ଼ିଆ ପାଠକ ସଂଖ୍ୟା ମାସକୁ ୦.୭ ଲକ୍ଷରୁ ଆସି ୨୦୧୩ ମସିହା ଶେଷ ବେଳକୁ ୪ ଲକ୍ଷରେ ପହଞ୍ଚିଛି ।
ଗତ ଦୁଇବର୍ଷଧରି ଭାରତୀୟ ଜନସଞ୍ଚାର ସଂସ୍ଥାନ, ଢେଙ୍କାନାଳର ଛାତ୍ରଛାତ୍ରୀମାନଙ୍କ ପାଇଁ ଗୋଟିଏ ଉଇକିପିଡ଼ିଆ ଶିକ୍ଷା ପ୍ରକଳ୍ପ କାର୍ଯ୍ୟକାରୀ ହେଉଛି ଯାହା ଓଡ଼ିଆ ଗଣମାଧ୍ୟମର ଛାତ୍ରଛାତ୍ରୀମାନଙ୍କୁ ଓଡ଼ିଆରେ ଅନେକ ବିଷୟରେ ପ୍ରସଙ୍ଗ ଲେଖିବା ସମ୍ବନ୍ଧରେ ତାଲିମ ଦିଆଯାଉଛି । ଏହି ବର୍ଷ କଳିଙ୍ଗ ଇନଷ୍ଟିଚ୍ୟୁଟ ଅଫ ସୋସିଆଲ ସାଇନ୍ସେସର ଛାତ୍ର ଓଡ଼ିଆ ଉଇକିପିଡ଼ିଆ ଅଧିକରୁ ଅଧିକ ପାଠକମାନଙ୍କ ପାଖରେ ପହଞ୍ଚିବା ଲକ୍ଷ ରଖିଛି ବିଶେଷ କରି ସେଇମାନଙ୍କ ପାଖରେ ଯେଉଁମାନେ ଓଡ଼ିଆ ଭାଷା ପାଇଁ କୌଣସି ବାଟରେ ବି କିଛି ଅବଦାନ କରିବାକୁ ଚାହୁଁଛନ୍ତି । ଓଡ଼ିଆ ଉଇକିପିଡ଼ିଆର ଦୁଇ ସକ୍ରିୟ ସଦସ୍ୟ ଶିତିକଣ୍ଠ ଦାସ ଏବଂ ଜ୍ଞାନରଞ୍ଜନ ସାହୁ କହନ୍ତି, 'ଭବିଷ୍ୟତରେ ଆମେ ସରକାରଙ୍କ ପାଖରେ ଏହି ପ୍ରସ୍ତାବ ରଖିବାକୁ ଚେଷ୍ଟା କରୁଛୁ ଯେମିତିକି ଓଡ଼ିଆ ଉଇକିପିଡ଼ିଆ-ସମ୍ପାଦନାକୁ ବିଦ୍ୟାଳୟର ପାଠ୍ୟଖସଡ଼ାରେ ସାମିଲ କରାଯିବ ଯାହାଫଳରେ ଛାତ୍ରଛାତ୍ରୀମାନଙ୍କର ଉଇକିପିଡ଼ିଆରେ ଲେଖାଲେଖି ଏବଂ ଗବେଷଣା କରିବା କ୍ଷମତା ବଢିବ ଏବଂ ସେମାନେ ମଧ୍ୟ ଜ୍ଞାନ ବାଣ୍ଟିବାର ଏହି ଖୋଲାମଞ୍ଚରେ ସାମିଲ ହେବେ ।' ଓଡ଼ିଆ ଉଇକିପିଡ଼ିଆକୁ or.wikipedia.org ରେ ପଢ଼ିହେବ । ଅଧିକ ସହାୟତା ପାଇଁ ବ୍ୟବହାରକାରୀମାନେ fb.com/groups/odiawiki ଦେଖିପାରିବେ ଏବଂ ପ୍ରଶ୍ନଥିଲେ ସେଠାରେ ପଚାରିପାରିବେ ।
ମିଡିଆ, ସଂଚାର (୩୦ ଜାନୁଆରୀ ୨୦୧୪). "ଦଶମ ବର୍ଷରେ ଓଡ଼ିଆ ୱିକିପିଡ଼ିଆ". ସଂଚାର. |access-date= requires |url= (help)
ମୃତ୍ୟୁଞ୍ଜୟ କର, ଜ୍ଞାନରଞ୍ଜନ ସାହୁ, ସୁଭାସିସ ପାଣିଗ୍ରାହୀ. "ଓଡ଼ିଆ ଉଇକିପିଡ଼ିଆଃ ତିନି ବର୍ଷର ସକ୍ରିୟ ଅବଦାନ ୧୦ ବର୍ଷର ପ୍ରକଳ୍ପକୁ ପୁନର୍ଜୀବନ ଦେଲା". ଉଇକିମିଡ଼ିଆ ବ୍ଲଗ. Retrieved 6 February 2014.
ଓଡ଼ିଆ ଉଇକିପିଡ଼ିଆ ୨୯ ଜାନୁଆରୀରେ ଏହାର ୧୦ ବର୍ଷ ପୂରଣ କଲା । ୨୦୦୪ରେ ଏହା ପ୍ରଥମ ଭାରତୀୟ ଭାଷାର ଉଇକିପିଡ଼ିଆ ଭାବେ ଆରମ୍ଭ ହେଇଥିଲେ ମଧ୍ୟ, ଏଥିରେ ପ୍ରକୃତ ଅର୍ଥରେ ଲେଖାଲେଖି ୨୦୧୧ରେ ଆରମ୍ଭ ହେଇଥିଲା । ସେତେବେଳେ ୫୫୦ଟି ଯାହିତାହି ପ୍ରସଙ୍ଗ ଏବଂ କହିବାକୁ ଗଲେ ଜଣେ ମଧ୍ୟ ସକ୍ରିୟ ସଭ୍ୟ ନଥିଲେ । ତତ୍କାଳୀନ ପରିସ୍ଥିତିରେ ଅଧିକ ଲୋକଙ୍କ ପାଖରେ ପହଞ୍ଚିବା ଲାଗି ଉଇକିଆଳିଙ୍କୁ ବହୁତ ଅସୁବିଧାର ସମ୍ମୁଖୀନ ହେବାକୁ ପଡୁଥିଲା । ଅଧିକ ଲୋକ ଇଣ୍ଟରନେଟ ତଥା ବିଶେଷ ଭାବେ ସୋସିଆଲ ମିଡ଼ିଆ ବ୍ୟବହାର କରିବା ଓ ଓଡ଼ିଆରେ ଲେଖିବା ପାଇଁ ଅଧିକ ଇନପୁଟ ପ୍ରଣାଳୀ ଆସିବା ଦ୍ବାରା ଏହି ଗୋଷ୍ଠୀଗତ ପ୍ରକଳ୍ପଟି ଲୋକଲୋଚନାକୁ ଆସିବାକୁ ଲାଗିଲା । ଓଡ଼ିଆ ଉଇକିପିଡ଼ିଆର ଫେସବୁକ ପୃଷ୍ଠା ଏବଂ ଗୋଠ ଅଧିକ ଲୋକମାନଙ୍କର ଓଡ଼ିଆ ଭାଷାରେ ଲେଖିବା ପାଇଁ ଏକ ସାମାଜିକ ଦ୍ବାର ହୋଇଥିଲା । ଇଉନିକୋଡ଼ରେ ଲେଖା ହୋଇ ଇଣ୍ଟରନେଟରେ ଉପଲବ୍ଧ ଥିବା ଲେଖା ଏହି ଭାଷାରେ ପ୍ରାୟତଃ କିଛି ନାହିଁ ବା ବହୁତ କମ । ଅନ୍ୟ ଭାଷାଭାଷୀ ଲୋକମାନଙ୍କ ତୁଳନାରେ ଏହି ଭାଷାରେ ଉପଲବ୍ଧ ଥିବା ଛବି, ଭିଡ଼ିଓ ଓ ଅଡ଼ିଓ ମିଡ଼ିଆଗୁଡ଼ିକ ବହୁତ କମ । ଏବେ ମଧ୍ୟ ବହୁତ ଲୋକ ସେହି ପୁରୁଣା ଚୋରା ଅପରେଟିଂ ସିଷ୍ଟମକୁ ସେମାନଙ୍କ କମ୍ପ୍ୟୁଟରରେ ବ୍ୟବହାର କରୁଛନ୍ତି ଯାହାକି ସମସ୍ତ ଉଇକିପିଡ଼ିଆ ପ୍ରକଳ୍ପର ଉନ୍ନତିରେ ଏକ ବଡ଼ ବାଧା ପାଲଟିଛି । ଅଧୁନା ଓଡ଼ିଆରେ ଅନଲାଇନ ଅବଦାନ ଓ ଅନେକ ଗୁଡ଼ିଏ ଇନପୁଟ ପ୍ରଣାଳୀ ଆସିବାକୁ ଲାଗିଛି । ଅଧିକ ଲୋକ ଓଡିଆରେ ଇଇଉନିକୋଡ଼ବ୍ୟବହାର କରି ଇଣ୍ଟରନେଟରେ ଖୋଜିବା ଆରମ୍ଭ କଲେଣି । ଏହି କ୍ଷେତ୍ରରେ ଓଡ଼ିଆ ଉଇକିପିଡ଼ିଆ ବହୁତ ଗୁଡ଼ିଏ ଲେଖା ଓ ପାଠକ ଦେଇ ଏକ ପ୍ରମୁଖ ଭୂମିକା ଗ୍ରହଣ କରିଛି । ମାସିକ ପୃଷ୍ଠା ଦେଖା ଯାହାକି ବର୍ଷ ବର୍ଷ ଧରି ଲଗାତର କମ ଥିଲା ତାହା ୧୦୦୦ରୁ ୪,୦୦,୦୦୦ ରୁ ଅଧିକ ହେଲାଣି ଯାହା ବେଳେବେଳେ ୫,୦୦,୦୦୦ ମଧ୍ୟ ପହଞ୍ଚିଛି । ଓଡ଼ିଆ ଲେଖାଥିବା ସମସ୍ତ ୱେବସାଇଟ ମଧ୍ୟରେ ଏହା ସର୍ବାଧିକ । ଦୁଇଦିନ ଧରି ଅଧିକ ଲୋକମାନଙ୍କୁ ଆକର୍ଷିତ କଲାଭଳି ନୂଆ ପ୍ରକଳ୍ପ ସହ ଓଡ଼ିଆ ଉଇକିପିଡ଼ିଆ ଏହାର ଦଶମ ଜନ୍ମତିଥି ପାଳନ କରିଛି । ଓଡ଼ିଆ ଉଇକିଆଳିଗଣ ୨୮ ଜାନୁଆରୀରେ କଳିଙ୍ଗ ଇନଷ୍ଟିଟ୍ୟୁଟ ଅଫ ସୋସିଆଲ ସାଇନ୍ସେସ ଏବଂ ୨୯ ଜାନୁଆରୀରେ ଇଣ୍ଡିଆନ ଇନଷ୍ଟିଟ୍ୟୁଟ ଅଫ ମାସ କମ୍ୟୁ ନିକେସନ ଏହି ଦୁଇଟି ଶିକ୍ଷାନୁଷ୍ଠାନଠାରେ ଏକଜୁଟ ହୋଇ ଏଥିରେ ସାମିଲ ହୋଇଥିଲେ ।
ଉଇକିପିଡ଼ିଆ ୧୦ର ପ୍ରଥମ ଦିନରେ ପାରମ୍ପରିକ ଭାବେ ଛେନାପୋଡ଼ କାଟି ବିଶିଷ୍ଟ ଭାଷାବିଦ ପଦ୍ମଶ୍ରୀ ଡ. ଦେବୀପ୍ରସନ୍ନ ପଟ୍ଟନାୟକ ଏହି କାର୍ଯ୍ୟକ୍ରମଟିକୁ ଆରମ୍ଭ କରିଥିଲେ । ଓଡ଼ିଶା ଏବଂ ଏହାର ଆଖପାଖ ପୂର୍ବ ଭାରତୀୟ ରାଜ୍ୟଗୁଡ଼ିକରେ ଥିବା ୬୨ଟି ଆଦିବାସୀ ଗୋଷ୍ଠୀମାନଙ୍କ ବାବଦରେ ଲେଖା ଯୋଗାଡ଼, ନଥିପତ୍ର ସଂଗ୍ରହ ଏବଂ ନୂଆ ଉଇକିପିଡ଼ିଆ ପ୍ରକଳ୍ପ ଗଠନ ପାଇଁ କଳିଙ୍ଗ ଇନଷ୍ଟିଟ୍ୟୁଟ ଅଫ ସୋସିଆଲ ସାଇନ୍ସେସ (KISS) ଓ ସେଣ୍ଟର ଫର ଇନ୍ତରନେଟ ଏଣ୍ଡ ସୋସାଇଟି (CIS) ସହ କିଛି ଦିନ ପୂର୍ବେ ଏକ ସହବନ୍ଧନ ସ୍ୱାକ୍ଷରିତ ହୋଇଛି । ପ୍ରାଥମିକ ସୋପାନରେ ବିଜ୍ଞାନ, କଳା ଏବଂ ବାଣିଜ୍ୟରେ ସ୍ନାତକ କରୁଥିବା କିଛି ଛାତ୍ରଛାତ୍ରୀ ଏବଂ ୧୦ ଜଣ ଶିକ୍ଷକ/ଶିକ୍ଷୟତ୍ରୀଙ୍କୁ ନେଇ କର୍ମଶାଳା ଆରମ୍ଭ କରାଯାଇଛି । ଏହି ପ୍ରକଳ୍ପ ଏହି ଶିକ୍ଷାନୁଷ୍ଠାନରେ ଥିବା ମଦର ଟଙ୍ଗ ବେସ୍ଡ ମଲ୍ଟିଲିଙ୍ଗୁଆଲ ଲ୍ୟାବ ପାଇଁ ମିଳିତ ଭାବେ ଆଦିବାସୀ ଭାଷାଗୁଡ଼ିକର ଉନ୍ନତି ପାଇଁ ଏକ ପୋଷକ ହୋଇ ପାରିବ । ଡ. ପଟ୍ଟନାୟକ ଏହି ଅବଦାନକାରୀ ମାନଙ୍କ ସହ କଥା ହୋଇ ଭାଷାର ଅନଲାଇନ ଉପସ୍ଥିତି ଏବଂ ନଥିପତ୍ର ତିଆରି କରିବାର ଆବଶ୍ୟକତା ବିଷୟରେ ବଖାଣିଥିଲେ । ଜନସମ୍ମିଳନୀର ସାଧାରଣ ସମ୍ପାଦକ ଏବଂ ଓଡ଼ିଆ ବିଶ୍ୱବିଦ୍ୟାଳୟର ପ୍ରତିଷ୍ଠାତା ସୁବ୍ରତ ପୃଷ୍ଟି ସଭ୍ୟ ମାତୃଭାଷାରେ କିଛି ଶବ୍ଦର ବିଲୁପ୍ତି, ଅପବ୍ୟବହାର ଏବଂ ମିଳିତ ଭାବେ ଲୁପ୍ତ ଭାଷାଗୁଡ଼ିକରର ଉନ୍ନତି ବିଷୟରେ ସୂଚନା ଦେଇଥିଲେ, ଏହାଛଡା ସେ ଓଡ଼ିଆ ଉଇକିପିଡ଼ିଆ ସହ ୫୦୦୦ ଶବ୍ଦ ଥିବା ଏକ ଅଭିଧାନ ଖୋଲା ଲାଇସେନ୍ସରେ ବିତରଣ କରିବା ନିମନ୍ତେ ପ୍ରତିଶୃତି ଦେଇଥିଲେ । ଡ. ପଟ୍ଟନାୟକଙ୍କ ନିଜ ପରିଚୟକୁ ରେକର୍ଡିଙ୍ଗ କରି ଓଡ଼ିଆ ଉଇକିଆଳି ଭାରତରେ ପ୍ରଥମ ଭାବେ "ଭଏସ ଇଣ୍ଟ୍ରୋ" ପ୍ରକଳ୍ପ ଆରମ୍ଭ କରିଥିଲେ । ଓଡ଼ିଆ ଉଇକିଆଳିମାନେ କିସର ଛାତ୍ରଛାତ୍ରୀ ଓ ଶିକ୍ଷକ/ଶିକ୍ଷୟତ୍ରୀମାନଙ୍କ ସହ ଉଇକିପିଡ଼ିଆ ସମ୍ପାଦନା କରିବା ଦ୍ବାରା ସେମାନଙ୍କ ଜ୍ଞାନର ବିକାଶରେ ପଡ଼ିଥିବା ପ୍ରଭାବ ବିଷୟରେ ଅଲୋଚନ କରିଥିଲେ ।
୮ମ ଜନ୍ମତିଥି, ୨୦୧୨ଃ (କଟକ · ଦିଲ୍ଲୀ · ବେଙ୍ଗାଳୁରୁ), ୯ମ ଜନ୍ମତିଥି, ୨୦୧୩ଃ ଭୁବନେଶ୍ବର, ୧୦ମ ଜନ୍ମତିଥି, ୨୦୧୪ଃ (ଭୁବନେଶ୍ବର, ଢେଙ୍କାନାଳ),
